સીઆઇડી ક્રાઇમે ઉપરોક્ત પ્રકરણમાં તપાસ કરી ત્યારે મગન જાલાવાડિયા સહિતનાઓને ક્લિનચીટ આપી દીધી હતી અને ધાણેજ પ્રકરણમાં મગન આરોપી બન્યો છે, પરંતુ માત્ર ધાણેજ પ્રકરણમાં જ તેની ભૂમિકા છે તેવું તંત્ર કેવી રીતે માની શકે, શાપર-ગોંડલના કૌભાંડના આરોપીઓને કોણ બચાવી રહ્યું છે, શું ઉપરોક્ત બંને કૌભાંડ તમામ સ્તરેથી ફિક્સિંગ કરી મિલિભગતથી આચરવામાં આવ્યું હતું, શું ધાણેજ કૌભાંડને બહાર લાવી અગાઉના કૌભાંડ પર પડદો પાડી દેવાનો પ્રયાસ છે, કે ધાણેજના કૌભાંડમાં ઉચ્ચકક્ષા સુધી વિશ્વાસ કેળવ્યા વગર બારોબાર સ્થાનિક કક્ષાએ આચરી લેવામાં આવ્યું હતું, સહિતના પ્રશ્નો લોકોમાં ચર્ચાઇ રહ્યા છે. પોલીસ અને કલેક્ટર તંત્ર માત્ર ધાણેજ કૌભાંડની વિગતો પ્રસિધ્ધ કરી કામગીરી કર્યાની વાહવાહી લૂંટવાનો પ્રયાસ કરી રહ્યા છે.